OpenLLM-France/wikimedia huggingface dataset:
# Desconcentració

La desconcentració és una tècnica administrativa que consisteix en el traspàs de la titularitat o l'exercici d'una competència que les normes li atribueixen com a pròpia a un òrgan administratiu en un altre òrgan de la mateixa administració pública jeràrquicament depenent
La mateixa norma que atribueixi la competència haurà de preveure els requisits i termes de la desconcentració així com la mateixa possibilitat del seu exercici. Requereix per a la seva eficàcia la publicació en el Butlletí Oficial que correspongui. La desconcentració es realitzarà sempre entre òrgans jeràrquicament dependents i en sentit descendent. El fet que es transfereixi la titularitat i no únicament el seu exercici (com és el cas de la delegació de competències) implica que l'òrgan que rep la competència l'exerceix com a pròpia.
En virtut de la desconcentració, una unitat organitzativa pot realitzar una o ambdues de les següents accions. D'una banda, crear òrgans per a ubicar-los fora del lloc seu de l'organisme, sense afectar la unitat organitzativa. Això es denomina desconcentració orgànica. D'altra banda, delegar o reassignar atribucions des d'un òrgan que els concentri cap a un altre o altres òrgans de la mateixa unitat organitzativa. Això es denomina desconcentració funcional.

## Vegeu també

* Descentralització
* delegació de competències
# Ai Futaki

Ai Futaki (Kanazawa, Ishikawa, 30 de juny de 1980) és una artista i apneista japonesa.

## Biografia

Va començar a nedar als tres anys, quan la seva mare la va apuntar a classes de natació. Va estudiar la primària a una escola cristiana multicultural de la muntanya i secundària a una escola pública amb un sistema rígid. Com que allà no encaixava va decidir aprendre a explicar la realitat a la seva manera estudiant cinema documental a Cuba i Califòrnia.
El 2002, amb 22 anys, va tenir una crisi existencial i es va tancar un mes a la seva habitació. Per sortir-ne va decidir arreplegar els seus estalvis i anar a bussejar a Hondures i fer fotos i vídeos sota l'aigua. Més tard seguí fent el mateix a Mèxic. Quan es va traslladar a Tailàndia va decidir deixar el tanc d'oxigen i practicar l'apnea com una tècnica per relacionar-se amb els animals marins.
Des d'aquell moment va començar a fer-se fotos amb balenes o cocodrils. Ha fet documentals per Discovery Channel o la televisió pública del Japó NHK i xerrades TED on fa una crida a reconnectar amb l'aigua. S'ha submergit a la Gran barrera de corall australiana, les illes Wakatobi d'Indonèsia, les Seychelles, les Malives i Sipadan de Borneo.
El seu nom apareix al llibre Guiness del 2011 per ser la dona en recórrer la distància més llarga, 90 metres, a pulmó i sense aletes, un rècord que conserva. Va assolir també el rècord amb aletes, de 100 metres, que posteriorment fou superat.
Entre finals del 2019 i principis del 2020 va exposar a l'espai Raw de Madrid amb la fotògrafa Isabel Muñoz de comissària. Ai Futaki va conèixer Muñoz al Japó.

## Referències

* ↑ «カメラ一つ“世海”発信　フリーダイビング水中映像家　二木あい». 中日新聞, 03-02-2011. Arxivat de l'original el 2013-05-18. [Consulta: 1r abril 2013].
* ↑ «のとじま水族館 ジンベエザメの命名を祝って フリーダイビング世界記録保持者「二木あい」さん来館！» (PDF). 財団法人石川県県民ふれあい公社, 06-10-2011. [Consulta: 2 abril 2013].
* 1 2 3 Llano, Pablo de «La japonesa que bucea a pleno pulmón junto a ballenas y cocodrilos» (en castellà). El País [Madrid], 10-11-2019. ISSN: 1134-6582.
* 1 2 3 Suárez, César. «Las fascinantes fotografías submarinas de Ai Futaki, la mensajera del mar» (en castellà), 06-11-2019. [Consulta: 15 novembre 2019].
* ↑ «Ai Futaki's World Record Freediving Attempt: An Interview» (en anglès americà), 24-03-2011. [Consulta: 15 novembre 2019].
* ↑ Koe, Francesca. «Watch Ai Futaki's Guinness Record Breath-hold Dive in a Cave» (en anglès americà), 15-02-2011. [Consulta: 15 novembre 2019].
# Cucut alacurt

El Cucut alacurt (Cuculus micropterus) és una espècie d'ocell de la família dels cucúlids (Cuculidae) que habita boscos del nord-est del Pakistan, nord i est de l'Índia, Bangladesh, est de la Xina, sud-est de Sibèria, illes Andaman i Nicobar, Indoxina, Sumatra, Java i Borneo.

## Referències

* ↑ Cucut alacurt a Termcat Rev. 27/10/2012
# Boleophthalmus birdsongi

Boleophthalmus birdsongi és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 7,6 cm de longitud total.

## Hàbitat

És un peix de clima tropical i demersal.

## Distribució geogràfica

És un endemisme d'Austràlia.

## Observacions

És inofensiu per als humans.

## Referències

* ↑ Cuvier, G. & A. Valenciennes, 1837. Histoire naturelle des poissons. Tome douzième. Suite du livre quatorzième. Gobioïdes. Livre quinzième. Acanthoptérygiens à pectorales pédiculées. Hist. Nat. Poiss. v. 12: i-xxiv + 1-507 + 1 p., Pls. 344-368.
* ↑ BioLib (anglès)
* ↑ Murdy, E. O., 1989. A taxonomic revision and cladistic analysis of the oxudercine gobies (Gobiidae: Oxudercinae). Records of the Australian Museum Suppl. Núm. 11: 1-93.
* 1 2 3 4 FishBase (anglès)
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Kailola, P.J., 1991. The fishes of Papua New Guinea: a revised and annotated checklist. Vol. III. Gobiidae to Molidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea. 153 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The diversity of fishes. Blackwell Science, Malden, Massachusetts, Estats Units, 1997.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Martin, K.L.M. i C.R. Bridges, 1999. Respiration in water and air. p. 54-78. A: M.H. Horn, K.L.M. Martin i M.A. Chotkowski (eds.) Intertidal fishes. Life in two worlds. Academic Press. 399 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Castellana

«Castellana» té aquests significats:
* Castellana (Madrid), barri del districte de Salamanca de la vila de Madrid
* Castellana (Pinell de Solsonès), masia del municipi de Pinell de Solsonès
* Castellana Grotte, municipi de la província de Bari (Itàlia)
* Castellana Sicula, municipi de la província de Palerm (Itàlia)
* Castellana o castlà
* Llengua castellana, idioma romànic originari de la península Ibèrica
* Passeig de la Castellana, avinguda de la vila de Madrid
* Castelana, municipi occità anomenat també Castellana en italià i altres llengües (Castellane, en francès)
* Castellana (Tet), afluent del riu Tet
* Castellana, cràter de l'asteroide (243) Ida.
Viccionari
# Jep i Fidel

Jep i Fidel és un còmic creat per Josep Maria Madorell (1923-2004) per a la revista Cavall Fort. L'esportista Jep, apareix al número 1 de Cavall Fort l'any 1961 i esdevé una de les sèries claus a la revista fins a la mort del seu creador. Al número 7 (1962) fa la seva primera aparició en la historieta el seu amic Fidel. La capçalera Jep esports S.L. esdevé definitivament Jep i Fidel.

## Àlbums

* Jep i Fidel. Un parell que es porten l'oli. Barcelona: Ed. Casals, 1989. 46 pàg. Amb presentació d'Albert Jané.
* Jep i Fidel. Aparteu les criatures!. Barcelona: Ed. Casals, 1989. 46 pàg.
* Jep i Fidel. De la Seca a la Meca. Barcelona: Ed. Casals, 1990. 46 pàg.

## Referències

* ↑ Riera Pujal, Jordi, El còmic en català, Ediciones Glénat, 2011, p. 83 | id = ISBN 978-84-9947-267-6

## Enllaços externs

* Portades de Jep i Fidel Arxivat 2019-05-28 a Wayback Machine.
* Com es fa un còmic, Jep i Fidel
# Trésxikha

Trésxikha (en rus: Трещиха) és un poble de l'óblast de Saràtov, a Rússia, segons el cens del 2010 tenia 41 habitants. Pertany al districte municipal de Saràtov.

## Referències

* ↑ «О преобразовании Соколовского, Михайловского, Краснооктябрьского, Вольновского, Дубковского, Расковского, Усть-Курдюмского, Александровского муниципальных образований Саратовского муниципального района Саратовской области, муниципального образования "Город Саратов" и внесении изменений в некоторые законодательные акты Саратовской области от 25 ноября 2021 - docs.cntd.ru». Arxivat de l'original el 2021-12-27.
* ↑ «Карта села Александровки в Саратовской области с улицами и номерами домов». mapdata.ru. Arxivat de l'original el 2020-10-17. [Consulta: 30 març 2020].
# Alfons V de Lleó

Alfons V de Lleó, dit el Noble o el dels Bons Furs (996 - Viseu, Portugal, 1028), fou rei de Lleó (999-1028).

## Orígens familiars

Fill de Beremund II de Lleó i la seva segona esposa, Elvira de Castella.
Succeí al seu pare al tron de Lleó i Galícia, que novament es reincorporà al regne principal, a la mort d'aquest. Com que Alfons tenia cinc anys a la seva ascensió al tron la regència fou ocupada per la seva mare Elvira de Castella i pel comte gallec Menendo González

## Vida política

Durant la seva minoria d'edat va tenir el suport del Regne de Navarra i el Comtat de Castella per poder vèncer Almansor a la batalla de Calatanyazor. Va repoblar la ciutat de Lleó, que havia estat destruïda pels musulmans i va reunir els nobles In Curia Plena per l'elaboració i posterior aprovació dels Furs de Lleó el 1017. D'aquí el seu sobrenom.
Igual que el seu pare, va fer front a una invasió normanda i a les ànsies expansionistes del comte castellà Sanç I Garcia.

## Núpcies i descendents

Es va casar vers el 1010 amb Elvira Menéndez de Melanda, filla del comte Menendo González de Galícia. D'aquest matrimoni nasqueren:
* l'infant Beremund III de Lleó (v 1010-1037), rei de Lleó
* la infanta Sança I de Lleó (1013-1067), reina de Lleó, casada el 1032 amb Ferran I de Castella
El 1023 es casà, en segones núpcies, amb Urraca de Navarra, filla del rei Garcia III Sanxes II de Navarra i Ximena Fernández. D'aquest casament va néixer:
* la infanta Ximena de Lleó, casada amb Fernando de Gundemariz

## Mort

Alfons V va morir al setge de la ciutat portuguesa de Viseu, a Portugal. El seu cos va ser traslladat a la ciutat de Lleó i sepultat al Panteó dels Reisde la Bsílica de Sant Isidor. El sepulcre de pedra al qual fou depositat el cos es conserva avui en dia, i en ell es pot llegir la següent inscripció en llatí:
| « | H. IACET ADEFONSUS QUI POPVLATIT LEGIONEM...ET DEDIT BONOS FOROS ET FECIT/ECCLESIAM HANC LVTO ET LATERE. HABVIT PRAELIA CUM/SARRACENIS, ET INTERFECTUS,EST SAGITTA APUD VISEUM/PORTUGAL FUIT FILIUS VEREMUNDI ORDONII/OBIIT ERA M SEXAGESIMA QUINTA III NAS M. | » |
Fou succeït pel seu fill gran.

## Referències

* 1 2 Elorza, 1990, p. 53-54.

## Bibliografia

* Arco y Garay, Ricardo del. Sepulcros de la Casa Real de Castilla. Instituto Jerónimo Zurita. Consejo Superior de Investigaciones Científicas, 1954. OCLC 11366237.
* Elorza, Juan C. Junta de Castilla y León. Consejería de Cultura y Bienestar Social. El Panteón Real de las Huelgas de Burgos. Los enterramientos de los reyes de León y de Castilla. 2ª. Editorial Evergráficas S.A., 1990. ISBN 84-241-9999-5.
* Fernández del Pozo, José María. Alfonso V (999) Vermudo III (1029-1037). La Olmeda. ISBN 84-89915-07-5.
# Desconferència

Una desconferència és una conferència organitzada i portada pels participants i centrada en un tema o propòsit. El terme «desconferència» s'ha aplicat a un ample interval de reunions que miren d'evitar un o més aspectes d'una conferència convencional, com les altes quotes i les presentacions patrocinades. Per exemple, en 2006, CNNMoney va aplicar el terme a diversos esdeveniments incloent-hi BarCamp, Bloggercon i Mashup Camp. El terme s'usa principalment a la comunitat geek, tot i que cap al 2009 es va començar a fer servir en la indústria dels viatges.

## Vegeu també

* Barcamp
* Hackató
* Petxa-kutxa

## Referències

* ↑ money.cnn.com Per què les «desconferències» són conferències divertides?
* ↑ Hostel Management Unconference, Austria 2009

## Enllaços externs

* Unconference Blog
* Open Space World
* "Possibilities for Transformational Conferences" Arxivat 2011-09-20 a Wayback Machine.
# Brzeszcze

49° 59′ 07″ N, 19° 08′ 39″ E﻿ / ﻿49.98528°N,19.14417°E﻿ / 49.98528; 19.14417
Brzeszcze és un municipi del comtat d'Oświęcim, al voivodat de la Petita Polònia, al sud de Polònia, a prop d'Oświęcim.
Es va fundar en el segle xv i fou propietat de ciutadans polonesos rics, com Dominik Gherri, doctor del rei Stanisław August Poniatowski. L'ocupació principal fou la pesca i la ramaderia. El municipi va créixer a causa d'una mina d'antracita, la qual es fundà a principis del segle xix. En la Segona Guerra Mundial el municipi fou un bastió de la resistència polonesa, que ajudà els presoners del camp de concentració d'Auschwitz. L'any 2006, Brzeszcze té al voltant de 12.000 habitants.

## Ciutadans cèlebres

* Arkadiusz Skrzypaszek, bicampió olímpic de pentatló modern, guanyador de dues medalles d'or als jocs de Barcelona.
* Włodzimierz Lubański, futbolista de la selecció de futbol de Polònia.
* Beata Szydło, diputada al Parlament polonès (Sejm).
* Kazimierz Bielenin, arqueòleg.

## Economia

L'economia del municipi se centra en la mina d'antracita KWK "Brzeszcze-Silesia", la qual és la principal proveïdora de llocs de treball tant en la regió com en el voivodat.

## Esports

* Górnik Brzeszcze, club de futbol fundat el 1922 per refugiats polonesos de la República Txeca. El principal espònsor del club fou la mina KWK "Brzeszcze-Silesia".
# Castellammare del Golfo

Castellammare del Golfo (nom històric en català Castellamar, en sicilià Casteddammari, en italià Castellammare del Golfo) és un municipi italià, dins de la província de Trapani. L'any 2007 tenia 14.908 habitants. Limita amb els municipis d'Alcamo, Buseto Palizzolo, Calatafimi Segesta, Custonaci, San Vito Lo Capo i Balestrate.

## Administració

Llista d'alcaldes :
| Període | Identitat | Partit |
| 2008- | Marzio Bresciani | Centredreta |

## Personatges il·lustres

* Piersanti Mattarella, president sicilià assassinat per la màfia el 1980.

## Galeria d'imatges

* El castell
* Carrer al castell
* Scopello
# Jequié

Jequié és un municipi de l'Estat de Bahia al Brasil. Està situat a 365 km de Salvador, al sud-oest de Bahia.

## Algunes imatges

* Plaça d'Ademar Nunes Vieira, coneguda com a "Plaça de la bíblia", al barri de Jequiezinho.
* Edifici de Santa Helena.
* Vista de la ciutat del sol.
* Edifici ja demolit que era un símbol de la colònia italiana a la ciutat.

## Enllaços externs

* Web de la ciutat (en portuguès)
* Informacions sobre Jequié (en portuguès)
# Ulrich Wessel

Ulrich Wessel (Bielefeld, 9 de gener de 1946 - Estocolm, 25 d'abril de 1975) va ser un activista polític comunista alemany, militant de l'organització armada Fracció de l'Exèrcit Roig (RAF).
Wessel va ser fill d'un home de negocis i milionari. El 24 d'abril de 1975 va participar en la presa d'ostatges de l'ambaixada de l'Alemanya Occidental a Estocolm, acció reivindicada per l'«escamot Holger Meins» de la RAF. L'endemà, i com a resultat de la detonació accidental d'un càrrega explosiva que els propis assaltants havien col·locat, Wessel morí a l'acte i, el també assaltant Siegfried Hausner, deu dies després. El maig de 1975 va ser enterrat al cementiri de Johannis (Johannisfriedhof) de la seva ciutat natal.
L'any 1991 es va trobar en el lloc de l'assassinat de Detlev Karsten Rohwedder una carta reivindicant l'atemptat en nom de l'«escamot Ulrich Wessel» de la RAF.

## Referències

* 1 2 Mönter, Ansgar. «Bielefeld: Die Spuren der RAF-Terroristen / Kontakte zum Linksaußen-Terror» (en alemany). Neue Westfälische. Hiergeblieben.de, 24-09-2008. [Consulta: 5 gener 2021].
* ↑ Peters, Butz. «Der Terror von Stockholm» (en alemany). Welt.de, 25-04-2005. [Consulta: 30 novembre 2014].
* 1 2 Geilhausen, Stefani. «Serie: Strafjustiz in Düsseldorf: Prozesse hinter Panzerglas» (en alemany). RP-Online.de, 22-04-2009. [Consulta: 5 gener 2021].
* ↑ «Detlev Karsten Rohwedder „Wer nicht kämpft, stirbt auf Raten“» (en alemany). Focus.de, 31-03-2008. [Consulta: 30 novembre 2014].
# Agrici

Agrici fou bisbe de Barcelona des de dates properes a l'any 500 fins després del 517. Assistí als concili convocat per Joan (arquebisbe de Tarragona) el 6 de novembre de l'any 516, amb assistència d'altres nou bisbes, entre ells Agrici, confós per altres autors amb el títol de Gerundense. Agrici signà en cinquena posició les actes d'aquest concili. L'any següent l'arquebisbe Joan convocà el Concili de Girona (517), on concorregueren els mateixos bisbes de l'any anterior amb excepció d'Ursus (bisbe de Tortosa). es desconeix la data de l'òbit i qualsevol altra activitat del bisbe Agrici després de l'any 17.

## Bibliografia

* Flórez, Henrique. Espana Sagrada: theatro geographico-historico de la Iglesia de Espana. Origen, divisiones, y terminos de todas sus Provincias (en castellà). Tomo XXIX. Madrid: Imprenta de Don Antonio de Sancha, 1775, pàgs. 120-121 [Consulta: 24 maig 2015].
# Dehenna Davison

Dehenna Sheridan Davison (Sheffield, 27 de juliol de 1993) és una política i antiga locutora del Partit Conservador Britànic. És membre del Parlament (MP) per Bishop Auckland des de les eleccions generals del 2019. Va exercir com a subsecretària d'estat parlamentària entre setembre de 2022 i setembre de 2023.
Filla d'un picapedrer i d'una infermera de guarderia a Sheffield, Davison va créixer en una finca del consell i va assistir a la Sheffield High School amb una beca. Va estudiar política i estudis legislatius britànics a la Universitat de Hull, on va ser delegada de la NUS, i va dirigir amb èxit una campanya per desafiar el sindicat d'estudiants de la universitat el 2016.
Davison va ser elegida diputat a les eleccions generals del 2019. Va ser la candidata conservadora de Kingston upon Hull North i Sedgefield a les eleccions generals de 2015 i 2017, respectivament. Davison és el primer conservador que representa la circumscripció electoral des de la seva creació el 1885. El seient havia estat ocupat anteriorment per Labor durant 84 anys. Després de la seva elecció, va ser considerada una "estrella en ascens" al partit i un exemple de conservador que representava una circumscripció del mur vermell. Tanmateix, el 2022 va anunciar que no es presentaria a les següents eleccions generals. Va donar suport a Liz Truss en la seva exitosa campanya per convertir-se en primera ministra el setembre de 2022 i, posteriorment, es va convertir en subsecretària d'estat parlamentària per a la pujada de nivell. Davison és una liberal clàssica i va donar suport al Brexit.
El novembre de 2023, Davison va ser nomenada a la llista de les 100 dones de la BBC.

## Referències

* ↑ «Parliamentary career». parliament.uk. [Consulta: 1r novembre 2022].
* ↑ «Ministerial Appointments: September 2022». gov.uk, 08-09-2022. [Consulta: 16 setembre 2022].
* ↑ «Rishi Sunak calls for stability and unity as he wins contest to be PM». BBC News, 25-10-2022. [Consulta: 1r novembre 2022].
* ↑ «HSBC Bank sponsors more places at Sheffield High School». Arxivat de l'original el 13 desembre 2019. [Consulta: 13 desembre 2019].
* ↑ «HUU Goes Nationwide with NUS Conference», 25-02-2014. [Consulta: 21 setembre 2020].
* ↑ Shoemark, Jack «York's Women Lacrosse side show class as Hull crash». The Hullfire, 05-03-2013, p. 22 [Consulta: 21 setembre 2020].
* ↑ «Bishop Auckland parliamentary constituency». BBC News [Consulta: 13 desembre 2019].
* ↑ «Election winners and losers, from Jo Swinson to Dominic Raab». The Times, 13-12-2019 [Consulta: 13 desembre 2019].
* ↑ «General election 2019: Could Bishop Auckland Hospital's A&E reopen?». BBC News, 07-12-2019 [Consulta: 13 desembre 2019].
* ↑ «BBC 100 Women 2023: Who is on the list this year?» (en anglès britànic). BBC News, 23-11-2023. [Consulta: 24 novembre 2023].
# Dibrugarh

Dibrugarh és una ciutat d'Assam, capital del districte de Dibrugarh i abans del districte de Lakhimpur. El seu nom deriva del riu Dibru, afluent del Brahmaputra, i de garh (fort). La població el 1901 era d'11.227 habitants i un segle després al cens de 2001 era de 122.523. Es va constituir en municipalitat el 1878. Va quedar en gran part destruïda el 1950 per un terratrèmol però s'ha recuperat.
Està situada a la vora del Dibru a 27° 29′ N, 94° 54′ E﻿ / ﻿27.48°N,94.9°E﻿ / 27.48; 94.9.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Brussels Open 2012

El Torneig de Brussel·les 2012, conegut oficialment com a Brussels Open 2012 és un esdeveniment de tennis femení sobre terra batuda que pertany als Premier Tournaments de la WTA. La segona edició del torneig es va disputar entre el 19 i el 26 de maig de 2012 al Royal Primerose Tennis Club de Brussel·les, Bèlgica.
La tennista polonesa Agnieszka Radwańska va guanyar el seu tercer títol de l'any.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | A. Radwańska | 6 | 6 | |
| LL | L. Tsurenko | 1 | 0 | | 1 | A. Radwańska | 6 | 6 | |
| WC | A. Van Uytvanck | 4 | 6 | 6 | WC | A. Van Uytvanck | 2 | 1 | |
| | C. Scheepers | 6 | 4 | 2 | | | | | | 1 | A. Radwańska | 7 | 6 |
| | N. Petrova | 3 | 2 | | | | | | | 8 | K. Kanepi | 6$^8$ | 3 |
| 10 | T. Pironkova | 6 | 6 | | 10 | T. Pironkova | 3 | 1 | | | | | |
| LL | B. Jovanovski | 2 | 2 | | 8 | K. Kanepi | 6 | 6 | | | | | |
| 8 | K. Kanepi | 6 | 6 | | | | | | | | | | | 1 | A. Radwańska | 7 | 6 |
| | S. Halep | 6 | 6 | | | | | | | | | | | | S. Halep | 5 | 0 |
| | M. Niculescu | 1 | 1 | | | S. Halep | 0 | 6 | 6 | | | | |
| | Y. Wickmayer | 3 | 4 | | 4 | D. Cibulková | 6 | 4 | 3 | | | | |
| 4 | D. Cibulková | 6 | 6 | | | | | | | | S. Halep | 6 | 6 |
| | S. Arvidsson | 6 | 3 | | | | | | | | S. Arvidsson | 4 | 3 |
| Q | A. Rus | 2 | 1 | r | | S. Arvidsson | 7 | 6 | | | | | |
| Q | U. Radwańska | 6 | 6 | | Q | U. Radwańska | 5 | 4 | |
| 2 | M. Bartoli | 4 | 2 | | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | Darija Jurak Katalin Marosi | 1 | 6² | |
| | Katerina Bondarenko Monica Niculescu | 6 | 7 | | | Katerina Bondarenko Monica Niculescu | 2 | 6⁵ | |
| 3 | Alicja Rosolska Zheng Jie | 6 | 6 | | 3 | Alicja Rosolska Zheng Jie | 6 | 7 | |
| | Līga Dekmeijere Maria Kondratieva | 4 | 3 | | | | | | | 3 | Alicja Rosolska Zheng Jie | 3 | 2 |
| WC | Elena Bovina Alison Van Uytvanck | 2 | 6 | [1] | | | | | | 4 | Bethanie Mattek-Sands Sania Mirza | 6 | 6 |
| 4 | Bethanie Mattek-Sands Sania Mirza | 6 | 3 | [10] | 4 | Bethanie Mattek-Sands Sania Mirza | 6 | 4 | [10] |
| | Christina McHale Melanie Oudin | 1 | 5 | | | Casey Dellacqua Anastassia Rodiónova | 3 | 6 | [5] |
| | Casey Dellacqua Anastassia Rodiónova | 6 | 7 | | | | | | |

## Enllaços externs

* Web oficial Arxivat 2011-04-06 a Wayback Machine. (francès) (anglès) (neerlandès)
* Quadre individual femení PDF
* Quadre dobles femenins PDF
Brussel·les :
2011
2012
2013 :
Sony Ericsson WTA Tour 2012
< 2011
2013 > :
WTA Tour Championships, Istanbul  · WTA Tournament of Champions, Sofia :